14.ΑΠΟΦΑΣΙΣ ΓΕΝΙΚΟΥ ΕΠΙΤΕΛΕΙΟΥ ΒΑΣ. ΝΑΥΤΙΚΟΥ Αριθ. 2Α1/7707 της 18/23 Σεπτ. 1940  (ΦΕΚ Α΄ 210) Περί κωδικοποιήσεως περιοριστικών διατάξεων όσον αφορά την λήψιν φωτογραφιών εις Α. και Ε. Ζώνας αρμοδιότητος Υπουργ. Ναυτικών. Παραπομπαί α)Α.Ν. 376/1936 περί ασφαλείας οχυρών θέσεων. β)Α.Ν. 375/1936 περί τιμωρίας εγκλημάτων κατασκοπείας κλπ. γ)Β.Δ. 26-6-39 περί καθορισμού Α. και Ε. Ζωνών αρμοδιότητος Υ.Ν. δ)Β.Δ. 13-5-40 περί καθορισμού Α. Ζώνης Ρίου και Αντιρρίου. Α΄. Απαγορεύσεις εις απηγορευμένας Ζώνας. 1.Απαγορεύεται εις πάντας η εισαγωγή φωτογραφικών μηχανημάτων και η λήψις φωτογραφιών εντός των Α. Ζωνών. 2.Απαγορεύεται εις πάντας ή από πλωτών μέσων λήψις φωτογραφιών εντός θαλασσίων ζωνών απηγορευμένου διάπλου. 3.Απαγορέυεται η από αεροπλάνου λήψις φωτογραφιών των απηγορευμένων περιοχών ξηράς και θαλάσσης. Β΄. Απαγορεύσεις εις επιτηρουμένας ζώνας. 4.Απαγορεύεται εις άπαντας η λήψις φωτογραφιών ως και η κατοχή φωτογραφικών μηχανημάτων εις τας κάτωθι επιτηρουμένας ζώνας: α)Ναυστάθμου-Σαλαμίνος-Σκαραμαγκά-Ελευσίνος ως καθορίζονται εις διαγρ. 7 του από 26-6-39 Β.Δ/τος. Ήδη τα όρια ταύτα καθορίζονται δια του  Β.Δ. 27 Σεπτ. 1956. β)Της επιτηρουμένης θαλασσίας περιοχής από του όρμου Κερατσινίου (συμπεριλαμβανομένου) μέχρι του Κόλπου Ελευσίνος (συμπεριλαμβανομένου). γ)Αράξου, ως καθορίζεται εις σχεδιάγρ. 3 του από 26-6-39 Β.Δ/τος. Γ΄.Εξαιρέσεις. 5.Παρέκκλισις των απαγορευτικών ως άνω διατάξεων είναι δυνατόν να γίνη μόνον εις τας εξής περιπτώσεις: α)Κατόπιν ειδικής εγκρίσεως του ΓΕΝ αιτουμένης εφ’ όσον συντρέχει σοβαρός λόγος. Εν τη περιπτώσει ταύτη αι λαμβανόμεναι φωτογραφίαι εμφανίζονται μερίμνη του ΓΕΝ όπερ καθορίζει τα της περαιτέρω χρησιμοποιήσεως αυτών. β)Προκειμένου περί επαγγελματιών ομογενώνημεδαπών (φωτογράφων) δύναται να χορηγηθή ειδική έγγραφος άδεια λήψεως φωτογραφιών προσώπων εις ωρισμένον τμήμα των άνω επιτηρουμένων μόνον περιοχών, αποκλειομένης όμως της φωτογραφήσεως τοπίων. 6.Η άδεια χορηγείται υπό της αρμοδίας Ναυτικής Αμυντικής Περιοχής, ειδικώς δε δια την περιοχήν Σαλαμίνος-Ελευσίνος, παρά του Β. Ναυστάθμου υπό τους εξής περιορισμούς και όρους: α)Δέον όπως ο επαγγελματίας φωτογράφος ως και το Βοηθητικόν αυτού προσωπικόν να είναι ομογενείς ημεδαποί και να μη έχωσι συγγενείς αλλοδαπούς-αλλογενείς μέχρι δευτέρου βαθμού. β)Να είναι εθνικών κοινωνικών φρονημάτων. γ)Να έχωσι λευκόν ποινικόν μητρώον. δ)Να υπογράψωσι υπεύθυνον δήλωσιν, ότι έλαβον γνώσιν των Α.Ν. 375/1936, 376/1936, των συμπληρωμάτων αυτών, ως και των υφισταμένων κανονισμών και αστυνομικών διατάξεων περί Α. και Ε. Ζωνών και ότι δεν θα λαμβάνωσι πανοραματικάς φωτογραφίας ουδέ φωτογραφίας τοπίων. ε)Αι παρ’ αυτών λαμβανόμεναι και πωλούμεναι φωτογραφίαι να αναγράφωσιν εις το όπισθεν μέρος το ονοματεπώνυμον και την διεύθυνσιν των φωτογράφων. Ασφάλεια οχυρών θέσεων 36.Η.β.13-14 Σελ.659 ς)Αι άδεια θα δίδωνται δι’ ωρισμένην μόνον Ε. Ζώνην. Δια την εξάσκησιν του επαγγέλματος εις άλλην Ε. Ζώνην θα αιτήται νέα άδεια βάσει της παλαιάς. ζ)Εν περιπτώσει οιασδήποτε παραβάσεως του παρόντος εκτός των κυρώσεων τας οποίας θα υποστώσιν, τους αφαιρείται η χορηγηθείσα άδεια. Δ΄.Κυρώσεις. 7.Συμφώνως τω Α.Ν. 376/36 άπαντα τα Δημόσια και Κοινοτικά όργανα ιδία δε τα της Ασφαλείας, ως και οι απανταχού επαγγελματίαι φωτογράφοι τυχόντες ειδικής αδείας, δέον να φροντίζωσι δια την πρόληψιν της υπό ιδιωτών παραβάσεως των ανωτέρω διατάξεων πληροφορούντες αυτεπαγγέλτως αυτούς δι’ αυτάς, να καταγγέλλωσι δε ταύτας εγκαίρως εις τα εγγύτερον εντεταλμένα όργανα, (Ναυτικά, Στρατιωτικά, Λιμενικά και Αστυνομικά). 8.Ναυτικά, Στρατιωτικά, Λιμενικά ή Αστυνομικά όργανα, συλλαμβάνοντα αλλοδαπόν επιχειρούντα να λάβη φωτογραφίας εντός των ως άνω Ε. Ζ. δέον να σφραγίζωσι τα μηχανήματα και άπαντα τα επ’ αυτού και εντός της μηχανής ευρισκόμενα φίλμ και πλάκας και να τας συναποστέλλωσι μετά του συλληφθέντος εις την πλησιεστέραν Ν. Αρχήν, ήτις θα υποβάλλη ταύτα εις το Υπουργείον Ναυτικών, (Διεύθυνσιν Δικαιοσύνης) δια τα περαιτέρω. Εάν οι συλλαμβανόμενοι αλλοδαποί δεν είναι ύποπτοι (ως προκειμένου περί διπλωματικών υπαλληλων, επιστημόνων κλπ.) δεν θα κρατούνται ούτοι αλλ’ απλώς συν τη κατασχέσει των φωτογραφικών ειδών και τη εξακριβώσει της ιδιότητός των θα λαμβάνωνται τα ακριβή αυτών στοιχεία και η διεύθυνσις της κατοικίας των. Κατά την συσκευασίαν δέον να καταβάλληται ιδιαιτέρα προσοχή όπως μη σκοπίμως παρά του παραβάτου ή εξ απροσεξίας των συλλαβόντων οργάνων φωτισθώσι και αχρηστευθώσι τα υπό κατάσχεσιν φιλμ κλπ. 9.Ναυτικά, Στρατιωτικά, Λιμενικά ή Αστυνομικά όργανα συλλαμβάνοντα ομογενείς ημεδαπούς ερασιτέχνας λαμβάνοντας φωτογραφίας ή απλώς φέροντας φωτογραφικόν μηχάνημα εντός Ε. Ζώνης, εις ην δεν επιτρέπεται η λήψις φωτογραφιών, εάν μεν ούτοι έχωσι δελτίον ταυτότητος δέον να προβαίνωσιν εις την κατάσχεσιν της ταυτότητος, του μηχανήματος και όλων των επ’ αυτών ή εντός του μηχανήματος ευρισκομένων φίλμ και πλακών και την αποστολήν αυτών εις την αρμοδίαν Ναυτικήν Αμυντικήν Περιοχήν (Ν.Α.Π.) δια τα περαιτέρω. Εάν όμως στερούνται ταυτότητος, δέον να θέτωσι αυτούς υπό κράτησιν μέχρις εξακριβώσεως της υπηκοότητος και της ταυτότητός των, προς εφαρμογήν της προηγουμένης παραγράφου. Υπομιμνήσκεται ότι ο Β. Ναύσταθμος είναι η αρμοδία Ν. Αρχή προκειμένου περί της Ε. Ζώνης Σαλαμίνος και Σκαραμαγκά Ελευσίνος. Σελ.660 36.Η.β.15-18 Ασφάλεια οχυρών θέσεων 10.Αστυνομικά όργανα ευρίσκοντα εις χείρας ή εις το κατάστημα επαγγελματίου φωτογράφου ή ιδιώτου αντίτυπα ή πλάκας και φιλμ απηγορευμένων πανοραματικών και φωτογραφικών απόψεων θέτουσιν αυτόν υπό επιτήρησιν προβαίνουσι δε ευθύς εις την κατάσχεσιν και αποστολήν αυτών εις το Υπουργείον Ναυτικών Γ.Ε.Ν. -Β. δια τα περαιτέρω. ΙΙ.Πάσα προηγουμένη απαγορευτική απόφασις Ν. Αρχών αντικειμένη τη παρούση καταργείται.